als_Latn dik_Latn tur_Latn
Apple po teston aktualisht gjeneratën e ardhshme të sistemit operativ për pajisjet mobile, iOS 9, i cili do të prezantohet gjatë sezonit të verës dhe do të hidhet në treg në vjeshtë. Firma e hulumtimit të tregut të pajisjeve mobile, Fiksu, ka konfirmuar se Apple po teston iOS 9 tek disa pajisje mobile, duke përfshirë këtu edhe versionet e reja iPhone 6 dhe iPhone 6 Plus.
Sipas Fiksu-së, deri tani janë pikasur 145 identifikues të veçantë për reklamuesit (IDFAs) që i përkasin pajisjeve iOS 9. Çdo IDFA është e lidhur me një pajisje të veçantë iOS. 63% e pajisjeve të spikatura me iOS 9 janë modelet iPhone 6 dhe iPhone 6 Plus, 12% janë iPad Air 2s, 12% iPhone 5s dhe 13% janë “pajisje të tjera”.
Pajisjet që operojnë me sistemin iOS 9 janë pikasur në të gjithë botën, duke përfshirë këtu SHBA-në, Kinën, Republikën Çeke dhe shtete të tjera, edhe pse 92% e tyre janë në SHBA. Përveç iOS 9, Apple po punon për realizimin e të paktën dy versioneve të sistemit operativ iOS 8.x, duke përfshirë këtu iOS 8.2 dhe iOS 8.3, ku i pari do të vijë tek ora Apple Watch.
(Herë të lexuara: 250)
als_Latn als_Latn als_Latn als_Latn